ชื่อเรื่อง:  **การดูแลตนเองของกลุ่มเสี่ยงโรคเบาหวานอายุ35 ปีขึ้นไป**ตำบลเขวาทุ่ง

 อำเภอธวัชบุรี จังหวัดร้อยเอ็ด

ผู้ศึกษา: นางสุพรรณี วงศ์พิมล

บทคัดย่อ

การวิจัยเชิงพรรณนาครั้งนี้ มีวัตถุประสงค์เพื่อเพื่อศึกษาการดูแลตนเองและวิเคราะห์ปัจจัยที่มีความสัมพันธ์กับ การดูแลตนเองของกลุ่มเสี่ยงโรคเบาหวานที่ อยู่ในพื้นที่ ตำบลเขวาทุ่ง

อำเภอธวัชบุรี จังหวัดร้อยเอ็ด จำนวน80 คน เครื่องมือที่ใช้ในการวิจัยได้แก่ แบบสอบถามซึ่งประกอบด้วยข้อมูล 4 ส่วนคือ ข้อมูลทั่วไป ความรู้เกี่ยวกับโรคเบาหวาน

การดูแลตนเองของกลุ่มเสี่ยงโรคเบาหวาน ทัศนคติเกี่ยวกับโรคเบาหวานของกลุ่มเสี่ยงโรคเบาหวาน

 ซึ่งผ่านการตรวจสอบความตรงเชิงเนื้อหาจากผู้เชี่ยวชาญและทดสอบความเชื่อมั่นโดยคำนวณสูตรของครอนบาซ (Cronbach’s Coefficient +Alpha) โดยใช้โปรแกรมสำเร็จรูป ปรับปรุงเครื่องมือให้เป็นฉบับสมบูรณ์เพื่อนำไปเก็บข้อมูลและรวบรวมข้อมูลโดยการให้กลุ่มตัวอย่างตอบแบบสอบถามระหว่างวันที่ 1 กุมภาพันธ์ 2557 – 31 พฤษภาคม 2557 วิเคราะห์ข้อมูลโดยใช้สถิติพรรณนาได้แก่ การแจกแจงความถี่ ร้อยละ ค่าเฉลี่ย และส่วนเบี่ยงเบนมาตรฐาน ผลการวิจัยมีดังนี้

กลุ่มเสี่ยงโรคเบาหวานมีความรู้ที่เกี่ยวกับโรคเบาหวานในระดับปานกลางและระดับสูงร้อยละ 58.8 และร้อยละ 41.2 ตามลำดับ

การปฏิบัติที่ถูกต้อง การปฏิบัติตัวของกลุ่มเสี่ยงโรคเบาหวาน พบว่ามี การปฏิบัติตัวอยู่ในระดับปานกลางและระดับสูงร้อยละ 10 และ 90 ตามลำดับ

กลุ่มเสี่ยงโรคเบาหวานมีทัศนคติที่ถูกต้องเกี่ยวกับโรคเบาหวาน อยู่ในระดับปานกลาง ร้อยละ 100

จากการค้นพบดังกล่าวแสดงให้เห็นว่า ควรมีการจัดอบรมความรู้เรื่องเบาหวานรวมถึงการปฏิบัติตนเพื่อป้องกันโรคเบาหวานให้กับประชานในพื้นที่อย่างต่อเนื่อง เจ้าหน้าที่ควรมีการประชาสัมพันธ์เรื่องการตรวจคัดกรองความเสี่ยงโรคเบาหวานเป็นระยะและส่งเสริมให้สมาชิกในครอบครัวคอยกระตุ้นเตือนให้กลุ่มเสี่ยงโรคเบาหวานมีการดูแลตนเองและเข้ารับการตรวจคัดกรองอย่างต่อเนื่อง